हुडा प्रशासक से समस्याओं को लेकर मिला प्रतिनिधिमंडल
सेक्टर-3रेजीडेंट वेलफेयर फेडरेशन के शिष्टमंडल ने हुडा प्रशासक गरिमा मित्तल से मुलाकात कर सेक्टर की लंबित मांगों एवं समस्याओं का मांगपत्र सौंपा। फेडरेशन ने प्रशासक से शीघ्र एक बैठक कर समस्याओं के समाधान की मांग की। प्रधान सुभाष लांबा के नेतृत्व में मिले इस शिष्टमंडल में महासचिव जेके सेठी, वरिष्ठ उपप्रधान धर्मपाल चहल, सचिव रतनलाल राणा, उपप्रधान राजेन्द्र सिंह भाटी, इस्माइल खान, सहसचिव सुरेंद्र चौहान एके मित्तल शामिल थे। इन्होंने प्रशासक से कहा कि इतना बड़ा सेक्टर होने के बावजूद कोई बड़ा विकसित पार्क है और खेल का मैदान। सेक्टर के बीच गंदा नाला बह रहा है। शिष्टमंडल द्वारा दिए गए मांगपत्र में 36 वर्गगज के नागरिकों को अलॉटमेंट लेटर देने, मुस्लिम समुदाय के लिए कब्रिस्तान की जगह अलॉट करने, आबादी के हिसाब से 36 वर्गगज पॉकेट-2 में सामुदायिक केन्द्र का निर्माण करने, बुजुर्गों के लिए सीनियर सिटीजन क्लब बनाने, सीवर की समस्या का स्थाई समाधान कराने, सफाई व्यवस्था चुस्त-दुरुस्त करने के लिए और सफाई कर्मचारियों की तैनाती करने, मदर डेयरी बाइपास की ग्रीन बेल्ट में फुटपाथ बनाकर पार्कनुमा विकसित करने, 36 वर्गगज के अविकसित पार्कों को विकसित करने और 60 100 गज के बड़े पार्कों में राजस्थानी हट बनाने अतिक्रमण से सेक्टर को मुक्ति दिलाने, पुरानी सीही पुलिया के स्थान पर नया पुल बनाने, नए पुल से गुड़गांव कैनाल के साथ बाइपास तक सड़क बनाने, मुख्य सड़कों तिराहों चौराहों 36 वर्गगज के लगभग 20 पार्कों में सोडियम लाइट लगवाने आदि मांगों को मांगपत्र में उठाया है। प्रशासक ने समस्याओं को गंभीरता से सुना। 11 जनवरी को फेडरेशन अधिकारियों के बीच बैठक कर सभी समस्याओं का समाधान करने का आश्वासन दिया।
hin_Deva hin_Deva